钦定古今图书集成/历象汇编/乾象典/第065卷 > 《宋史》 > 《天文志》
## 钦定古今图书集成/历象汇编/乾象典/第065卷 > 《宋史》 > 《天文志》

尾宿九星，客星出则为风。流星出入风雨时。

箕宿四星，主八风。凡日月宿在箕、壁、翼、轸者，皆风起；
舌动，三日有大风。日犯，大风沙。月食，为风。月晕，为风。
月犯，多风。岁星守之，多恶风。太白守之，为风。孛入，则
多风雨。箕口敛，为雨；开，为多风少雨。

牛宿六星，岁星留守，在牛西，主风雪。

营室二星，月晕为风。

壁宿二星，月晕，为风。太白犯之，多风雨。客星守之，多
风雨。

附“路一星，在阁道南，主御风雨。”

“毕宿八星”，日晕，有风雨。岁星犯，冬多风雨。

《东井八星》，月宿，其分有风雨，日晕则多风雨。

轩辕十七星，一曰“权星”，阴阳交合，怒为风权主之。
翼宿二十二星，太白出入留舍，大风。

“轸宿四星，主风。”月晕，岁多大风。